paragraph_text: Alur jezik (aloro, alua, alulu, dho alur, jo alur, lur, luri; ISO 639-3: alz), jedan od 24 luo jezika koji čini samostalnu i istoimenu podskupinu unutar šire skupine Alur-Acholi. Govori se u Demokratskoj Republici Kongo i Ugandi, ukupno 1.367,000 ljudi. U D. R. Kongu raširen je u provinciji Orientale (750,000; Johnstone 2001), a u Ugandi (617,000; 2002 popis) u distriktima Nebbi (sjeverno od Albertovog jezera), Arua i Yumbe.